text: Grise dræbt, da lastbil væltede
  15 juli 2015 kl. 19.42
  Flere grise måtte aflives, da en grisetransport væltede ved Christiansfeld.
  En lastbil fyldt med grise væltede først på aftenen på landevejen ved Christiansfeld.
  - Chaufføren er uopmærksom et øjeblik, så lastbilen kommer ud i rabatten. Det betyder, at anhængeren med de mange grise vælter, fortæller Henrik Dam, der er vagtchef ved Sydøstjyllands Politi, til Ritzau.
  Chaufføren slap uskadt, men to grise blev dræbt og to måtte aflives efter uheldet.
  